ການພິມແບບ 3 ມິ​ຕິ ສາມາດ ເອົາມາໃຊ້ ໃນການຜະລິດ ເຄື່ອງຫຼິ້ນດົນຕີ ແລ້ວ
ດຽວນີ້ ມີກີຕາ 3 ມິຕິ ອັນນຶ່ງ ແລະສິ່ງ​ນັ້ນ ອາດຈະເປັນການເລີ້ມຕົ້ນ ຂອງເຄື່ອງຫລິ້ນດົນຕີ ທີ່ພິມຫລື​ຫລໍ່ ແບບ 3D ກໍອາດເປັນໄດ້.
ພວກນັກດົນຕີ ມັກຈະພາກັນເວົ້າລົມ ກ່ຽວກັບເຄື່ອງຫລິ້ນດົນຕີຂອງເຂົາເຈົ້າ ໃນ ເລື່ອງທໍານອງ ແລະສຽງຂອງມັນເລື້ອຍໆ ຊຶ່ງບໍ່ຕ່າງຫຍັງກັນກັບການເວົ້າເຖິງຍີ່ຫໍ້ ຂອງມັນ ພວກນັກຫລິ້ນກີຕາໄຟຟ້າ ກໍເຊັ່ນດຽວກັນ ເຂົາເຈົ້າຈະສາມາດອະທິບາຍ ໄດ້ຢ່າງລະອຽດກ່ຽວກັບສຽງ ‘ໃສໆ’ ຂອງກີຕາຍີ່ຫໍ້ Fender ຫລື ກ່ຽວກັບເບສ ຍີ່ຫໍ້ Gibsons ທີ່ມີສຽງຕໍ່າທີ່ສຸດນັ້ນ ດຽວນີ້ ມີກີຕາ 3ມິຕິ ຫລື 3D ອັນນຶ່ງ ແລະສິ່ງນັ້ນ ອາດຈະເປັນການເລີ້ມຕົ້ນຂອງເຄື່ອງຫລິ້ນດົນຕີ ທີ່ພິມ ຫລືຫລໍ່ແບບ 3D ກໍອາດ ເປັນໄດ້ Kevin Enochs ນັກຂ່າວຂອງ VOA ມີລາຍງານກ່ຽວກັບເລື່ອງນີ້ ຟັງເບິ່ງແລ້ວ ສຽງກີຕານີ້ ແນ່ນອນວ່າ ມັນບໍ່ຕ່າງຫຍັງກັນກັບສຽງຂອງກີຕາໄຟຟ້າອັນນຶ່ງ ແຕ່ວ່າເທັກໂນໂລຈີດ້ານການພິມ ຫລືຫລໍ່ແບບ 3ມິຕິ ຫລື3D ໄດ້ເຮັດໃຫ້ມັນກາຍເປັນ ເຄື່ອງຫລິ້ນດົນຕີ ທີ່ເບິ່ງແລ້ວມີລັກສະນະສະເພາະຕົວຂອງມັນ ຊຶ່ງກໍຄືກັນກັບສຽງຂອງ ນັກຫລິ້ນກີຕາ ທີ່ມີສຽງສະເພາະຕົວຂອງຕົນນັ້ນເອງ ກີຕາໜ່ວຍນີ້ຖືກພິມອອກ ຫລືຫລໍ່ ໂດຍສາດສະດາຈານທີ່ມະຫາວິທະຍາໄລ Lund ຂອງສະວີເດັນ ໂດຍໃຊ້ຝຸ່ນໂລຫະແລະແສງເລເຊີ ສາດສະດາຈານ OLAF DIEGEL ທີ່ ມະຫາວິທະຍາໄລ LUND ກ່າວວ່າ: ພວກນັກຫລິ້ນກີຕາມືອາຊີບບາງຄົນ ບໍ່ຄ່ອຍປະທັບໃຈ ກັບກີຕາແບບນີ້ປານໃດ ນັກ ຫລິ້ນກີຕາຄົນນີ້ຈະເວົ້າວ່າ ກີຕາ 3D ກໍບໍ່ມີຫຍັງດີ ຫລືບໍ່ມີດີຫລາຍກວ່າກີຕາຊະນິດ ອື່ນ, ມີແຕ່ວ່າມັນຕ່າງໝູ່ຊື່ໆ ທ່ານ TIM BRICHENO, ນັກຫລິ້ນດົນຕີຜູ້ນຶ່ງກ່າວວ່າ: ທ່ານ DIEGEL ທີ່ມະຫາວິທະຍາໄລ Lund ໄດ້ໃຊ້ການພິມ ຫລືຫລໍ່ແບບ 3D ເພື່ອເຮັດ ເຄື່ອງຫລິ້ນດົນຕີໄຟຟ້າຫລາຍອັນ ແຕ່ວ່າ ທ່ານກໍຍັງຢາກຈະກ້າວໄປຫາການໃຊ້ອຸ ປະກອນໃໝ່ຢູ່ ທ່ານໃຫ້ຄວາມເຫັນດັ່ງນີ້: ສິ່ງປະດິດສ້າງຂຶ້ນມາ ຂອງ Lund ບາງອັນກໍຈະເຫັນຄົນເອົາໄປຫລິ້ນຢູ່ເທິງເວທີ ແລະ ທ່ານກໍເວົ້າວ່າ ຈຸດປະສົງຂອງທ່ານກໍຄື ການຜະລິດກີຕາຕາມຄໍາສັ່ງ ທີ່ມີລາຄາເທົ່າກັນກັບກີຕາດ້ວຍໄມ້ທີ່ອອກແບບຕາມໂບຮານ